cyanic-selkie/wikianc huggingface dataset:
Tinghusgata (Trondheim)
Gateløpet ble regulert i 1934 og det ble foreslått å gi den navnet Latinskolegata, oppkalt etter katedralskolen som ligger med baksiden langs gaten mot øst. Utbyggingen av katedralskolen foregikk i tre omganger vest for Ekserserhaven, med utbygginger i 1925, 1938 og 1965. Gaten fikk sitt navn i 1937 og ble oppkalt etter Trondheim tinghus, som ligger nordvest for Tinghusgata i kvartalet mellom Erling Skakkes gate, Munkegata og Tinghusplassen.
Tinghusgata har ingen matrikulerte adresser.
I Helvetes Forgård
I Helvetes Forgård eller In Hell er en amerikansk actionfilm fra 2003 regissert av Ringo Lam.
Hovedrollene spilles av Jean-Claude Van Damme, med Lawrence Taylor, Marnie Alton, Malakai Davidson og Billy Rieck. Det er det tredje og siste samarbeidet mellom Jean-Claude Van Damme, og Hong Kongs filmregissør Ringo Lam.
Handlingsreferat
Kyle LeBlanc er en amerikaner som arbeider i Magnitogorsk, Russland. Når han hører sin kone bli angrepet over telefonen, skynder Kyle seg hjem. Men han er for sent ute til å redde henne. Sergio Kovic, mannen som voldtok og myrdet hans kone, bestikker en dommer under rettssaken og blir funnet uskyldig på grunn av mangel på bevis. Rasende over denne urettferdigheten stjeler Kyle en pistol og skyter Sergio flere ganger i full offentlighet. For dette dømmes han til livsvarig fengsel, uten mulighet for prøveløslatelse.
Kort tid etter at han ankommer fengselet, blir Kyle slått ned av en vakt, fordi han ikke ønsker å gi fra seg gifteringen sin. Samme kveld blir han vitne til at en annen amerikaner, en 21 år gammel innsatt ved navn Billy Cooper, blir ført til en annen celle av vaktene for å bli voldtatt av en fange - et medlem av den russiske mafiaen, Andrei. Neste morgen blir en forslått og traumatisert Billy ført til en sykestue av vaktene. Kyle havner snart i slagsmål mot Andrei, og blir plassert i isolasjon. I ensomhet forsøker Kyle å begå selvmord, men dette mislykkes. Til slutt blir han overført til en celle sammen med en annen fange, innsatt nummer 451, en afroamerikaner med rykte på seg for å ha drept sine tidligere celle-kamerater. Den sadistiske sjefen for vakt-styrken (spilt av Carlos Gómez) trór at denne fangen kommer til å gjøre det samme mot Kyle. Men over tid begynner de to fangene å stole på hverandre.
Kyle møter snart Billy Cooper igjen, som forklarer at han soner en dom på atten måneder etter å ha kjørt bil i beruset tilstand, og krasjet inn i en restaurant. Kyle møter også Malakai, en annen innsatt som sitter i en rullestol. Han oppdager snart hvordan den russiske mafiaens har en allianse med vaktene i fengselet. Den korrupte Hruschov, som kontrollerer hele fengselet, forårsaker ofte ulike konflikter mellom alle de forskjellige rivaliserende gjengene blant de innsatte.
Theresa Russell
Theresa Russell (født Theresa Paup 20. mars 1957) er en amerikansk skuespillerinne.
Barndom
Theresa Paup ble født 20. mars 1957 i San Diego i California, som datter av Carole Platt og Jerry Russell Paup. Forholdet mellom foreldrene hennes tok slutt da hun var 6 år gammel, og moren giftet seg med en ny mann da Russell var rundt 7 år. Russell studerte ved Burbank High School og ønsket å bli veterinær, men sluttet på skolen som 16-åring.
Karriere
Russell hadde jobbet som modell i flere år da hun flyttet hjemmefra som 16-åring. Hun bestemte seg for å satse på en skuespillerkarriere og begynte å studere ved Lee Strasberg Theatre and Film Institute. I tillegg begynte hun å bruke bestefarens fornavn, Russell, som sitt nye etternavn. Russell filmdebuterte i Den siste magnat (1976), med Robert De Niro i hovedrollen, da hun var 19. Deretter spilte hun i Uten en sjanse (1978), med Dustin Hoffman i hovedrollen.
Russell spilte en av hovedrollene i den kontroversielle filmen Besettelse (1980), regissert av hennes fremtidige ektemann Nicolas Roeg. Filmen var den første av totalt seks indiefilmer, regissert av Roeg, som hun spilte hovedrollen i. De øvrige var Eureka (1983), Alt er relativt (1985), Aria (1987), Avsporing (1988) og Cold Heaven (1991). Mange oppfattet filmene som rare og ingen av dem var kommersielle sukesser.
Russell spilte også i mer kommersielle filmer i samme periode, som Knivseggen (1984), med Bill Murray, og Sort enke (1987), med Debra Winger. Hun har i tillegg spilt i filmer som Impuls - Det er lett å miste kontrollen (1990), Kafka (1991), Wild Things (1998) og The Believer (2001), samt HBO-miniserien Empire Falls fra 2005. Russell spilte også rollen som konen til Flint Marko, spilt av Thomas Haden Church, i Spider-Man 3 (2007) og moren til Elizabeth Taylor, spilt av Lindsay Lohan, i Liz & Dick (2012).
I populærkulturen
Pete Townshend i The Who skrev sangen «Athena», som opprinnelig ble kalt «Theresa», etter å ha møtt Russell.
San Marino under VM i friidrett 2015
San Marino deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen bestod av en utøver; Eugenio Rossi. Han deltok i høydehopp for herrer, men klarte ikke å kvalifisere seg til finalen.
Luxembourg under Vinter-OL 2018
Luxembourg deltok under Vinter-OL 2018 i Pyeongchang i Sør-Korea i perioden 9. – 25. februar 2018.
Paulo de Tarso Campos
Paulo de Tarso Campos (født 24. august 1895 i Jaú i delstaten São Paulo i Brasil, død 2. mars 1970 i Campinas) var en brasiliansk katolsk erkebiskop.
Tomas Colbengtson
Tomas Colbengtson (født 1957) er en svensk sørsamisk kunstner som jobber i flere former og materialer. Han har arbeide som kunstner siden 1991. Han er innkjøpt av Nasjonalmuseet i Oslo, har vært Resident Artist vid Kungliga Tekniska Högskolan i Stockholm 1998–2008, og arbeider som lærer i grafikk på Konstfack i Stockholm.
Han har stilt ut i Norden, USA, Canada, Japan, og flere land i Europa. Han arbeider blant annet med graal glass, eller screentrykk på glass. Hans verk Bissie giebnie («hellig kjele») er innkjøpt av KORO som kunstnerisk utsmykning av det nye Saemien Sijte i 2022. Det er ei glasskule med et bilde inni, montert på en sokkel av naturstein.
Microleptinae
Microleptinae er en gruppe som hører til i den store familien darwinvepser blant parasittvepsene i ordenen vepser.
Levevis
De er parasitoider.
Paulo de Tarso Campos
Biografi
Paulo de Tarso Campos ble presteviet 15. august 1920.
Microleptinae
Utbredelse
Gruppen er utbredt i alle verdensdeler.
Finn Dahl
Erling Finn Dahl (født 25. august 1879 i Hurdal, død 11. september 1966 i Oslo) var en norsk jurist, offiser og arbeidsgiverfunksjonær. Han var administrerende direktør og formann i sentralstyret i Norsk Arbeidsgiverforening fra 1922 til 1947.
Dahl var sønn av prost Simon Nikolai Marenius Dahl og Fredrikke Bruun. Han tok middelskolen og latinartium i Bodø. Han ble deretter utdannet offiser i 1901 og tok juridisk embedseksamen i 1909. Han fikk autorisasjon som sakfører (advokat) ved underrettene i 1910 og som overrettssakfører i 1914 eller tidligere. Fra 1901 til 1920 var han offiser i Bergen, og praktiserte i tillegg som sakfører i byen fra 1915.
I 1918 ble han ansatt som Norsk Arbeidsgiverforenings distriktssekretær i Bergen. I 1920 ble han sjef for den nyetablerte Håndverkernes Arbeidsgiverforening. I 1921 ble han konstituert som Norsk Arbeidsgiverforenings underdirektør (nestleder), etter at George Wegner Paus ble syk. Året etter ble han administrerende direktør og formann i sentralstyret i Norsk Arbeidsgiverforening, og satt i stillingen til 1947.
Han var medlem av bystyret i Bergen en periode. Han skrev selv at han hadde beveget seg «i konservativ retning» etter å ha hatt en «temmelig radikal politisk opfatning» som ung voksen. Han var medlem av Norske Selskab.
Arvid Henschien
Arvid Henschien (født Arvid Holtan; 3. oktober 1918 i Svelvik, død 24. november 2009 i Drammen) var fylkesrådmann i Buskerud fylkeskommune fra 1980 til 1985. Fra 1969 til 1975 var han økonomikonsulent i Buskerud fylkeskommune, og fra 1976 til 1980 var han økonomisjef.
Paulo de Tarso Campos
Biografi
Pave Pius XI utnevnte ham den 1. juni 1935	til biskop av Santos, og han ble bispeviet 14. juli 1935 av erkebiskop Leopoldo Duarte e Silva av São Paulo, med medkonsekratoreen biskop José Carlos de Aguirre av Sorocaba og titulærbiskop José Gaspar d’Afonseca e Silva.
Den 14. desember 1941 ble han utnevnt til biskop av Campinas, og da dette ble elevert til metropolitanerkebispedømme, ble han den 19. april 1958 dets erkebiskop. Han fratrådte av helsegrunner den 19. september 1968.
Han deltok på de to første sesjoner av Andre vatikankonsil.
Episkopalgenealogi
Hans episkopalgenealogi er:
XView
XView er et widgetverktøy fra Sun Microsystems, som ble introdusert i 1988. Det sørger for et OPEN LOOK brukergrensesnitt for programmer på Vindussystemet X, med en objektorientert API for programmeringsspråket C. Dets grensesnitt, kontroller og utseende ligner veldig mye på vindussystemet SunView, noe som gjorde det mulig å konvertere eksisterende applikasjoner fra SunView til vindussystemet X. Sun Microsystems laget også et User Interface Toolkit, en C++ API til Xview.
Siden tidlig på 1990-tallet har XView vært fri og åpen programvare. XView ble senere forkastet av Sun Microsystems til fordel for Motif, og deretter til fordel for GTK+ og GNOME.
Selvfokusering (optikk)
Innen optikk er selvfokusering en ikke-lineær optisk prosess hvor brytningsindeksen til et medium øker ved kraftig elektromagnetisk stråling. Et eksempel er ved økende optisk intensitet i en laserstråle som i utgangspunktet er mer intens i midten enn ved kantene, og dermed skaper en positiv (konvergerende) og samlende linse i mediet den treffer. Intensiteten av den selvfokuserte regionen av den elektromagnetiske bølgen vil øke på vei inn i mediet, helt til strålen etterhvert er så fokusert at den forårsaker eventuelle skader på mediet og prosessen stopper opp.
Selvfokus har stort sett blitt observert når strålingen fra femtosekundlasere går seg gjennom faste stoffer, væsker og gasser. Avhengig av hvilke type materialer og intensiteten av strålingen er det flere ulike mekanismer som vil skape variasjoner i brytningsindeksen og resultere i selvfokusering. De to viktigste årsakene er Kerr-indusert selvfokusering og plasma-selvfokusering.
Resachus
Resachus er en slekt av biller som lever ved fersk- eller saltvann. Larvene graver i jorden og spiser alger og moser. De voksne flyr og kommer gjerne til lys. Underfamilien Limnichinae lever ved ferskvann og kan også finnes på fuktige steder et stykke fra vann.
Utseende
Små (ca. 2 millimeter), ovale og hvelvede, mørke biller. De kan ha reduserte øyne. Oversiden er tett kledt med korte hår. Antennene er middels lange, tynne, de to innerste og det ytterste leddet er forstørrede.
Levevis
Noen av artene kan finnes mellom fuktig løvstrø eller ved bredden av elver og bekker.
Inferno (1999)
Inferno (også kjent som Desert Heat) er en amerikansk actionkomediefilm fra 1999 regissert av John G. Avildsen.
Eddie Lomax (van Damme) er en veteransoldat som er lei av livet, og vandrer rundt i ørkenen på jakt etter en grunn til å dø. Noen kjeltringer som stjeler Eddies motorsykkel og nesten slår ham i hjel, får ham til å hevne seg. Hovedrollene spilles av Jean-Claude van Damme, Danny Trejo og Pat Morita. Dette var den siste filmen Avildsen regisserte, før han døde i 2017.
Handlingsreferat
Filmen åpner når Eddie Lomax (spilt av Jean-Claude van Damme) kjører en motorsykkel gjennom en åpen ørken, referert til som Dry Lake. Men snart bryter motorsykkelen sammen, og Eddie har ikke noe annet enn klærne sine, en pistol og en flaske tequila. Når han ligger i ørkenen og drikker tequlia, får han øye på vennen Johnny Sixtoes (spilt av Danny Trejo) som Eddie hadde sendt et postkort til for å si i fra at han kom til å dukke opp.
I samtalen deres avslører Eddie at overraskelsen han skrev om i brevet faktisk var den ødelagte motorsykkelen. Eddie og Johnny tjenestegjorde samtidig i militæret, men Eddie avslører nå dyp anger fra dagene deres i hæren. Han påstår at sjelene til alle han drepte fremdeles hjemsøker ham. Men en lastebil kjører forbi Eddie, og Johnny forsvinner. Det blir åpenbart at Eddie hallusinerte om at han hadde sett Johnny der. Matt, Jesse og Petey Hogan, sønner av Ramsey Hogan (spilt av Larry Drake) kommer ut av lastebilen.
Kort tid senere passerer en annen lastebil med en lokal restaurant-servitør Dottie (spilt av Jaime Pressly) og kokken Vern. Dottie uttrykker bekymring over situasjonen de er vitne til. Men Vern ønsker å kjøre videre med en gang, og ønsker ingen problemer med Hogan-familien. De forsøker å stjele motorsykkelen fra Eddie. Men Eddie forsøker deretter å få sykkelen tilbake, og ta hevn over Hogan-familien.
L.A. Takedown
L.A. Takedown Også kalt L.A. Crimewave and Made in L.A., er en krimthriller fra 1989.
Austrolimnius
Austrolimnius er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.
L.A. Takedown
Filmen ble opprinnelig filmet som en pilot for en NBC TV-serie, men omarbeidet og sendt som en frittstående TV-film. Filmen ble senere utgitt på VHS og DVD. L.A. Takedown ble skrevet og regissert av Michael Mann, og ensemblet inkluderer Scott Plank, Alex McArthur, Michael Rooker, Daniel Baldwin og Xander Berkeley. Scott Plank spilte hovedrollen som Vincent Hanna, en detektiv på jakt etter den profesjonelle kriminelle Patrick McLaren, spilt av McArthur; historien var basert på den virkelige etterforskningen av Chicago-kriminelle Neil McCauley. Filmen er mest kjent som grunnlaget for filmen Heat fra 1995. Filmen ble moderat godt mottatt i retrospektive anmeldelser, men forblir overskygget av nyinnspillingen.
Austrolimnius
Utseende
Små (1–7 mm), avlange, hårløse biller. Denne slekten utmerker seg ved lange, tynne bein som gjør billene litt edderkopplignende. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. Hodet er lite, antennene er middels lange, 7–11-leddete, tråd- eller kølleformede. Brystskjoldet (pronotum) har opphøyde lengdelister hos underfamilien Elminae. Dekkvingene er avlange med punktrekker, ofte også opphøyde lengdelister. Beina er lange, særlig fotleddene, og ganske kraftige. Det ytterste fotleddet bærer uvanlig store klør. Larvene er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.
L.A. Takedown
Handling
Vincent Hanna er en etterforsker fra Los Angeles, som er på sporet av en gjeng hensynsløse profesjonelle kriminelle - ledet av den metodiske Patrick McLaren. Gjengen til McLaren har nylig fått en rekrutt, Waingro, som er en løs kanon. Waingro drepte en sikkerhetsvakt under deres siste ran. Men Hanna blir etter hvert overrasket når han oppdager at han og McLaren egentlig har ganske mye til felles. Mens McLaren og gjengen hans planlegger et nytt stort ran, så Hanna og kollegaene hans forsøker å holde hele gjengen under konstant overvåking.
Austrolimnius
Levevis
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann. Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.
L.A. Takedown
Handling
Men Hanna står også overfor forskjellige personlige problemer, ettersom politi-arbeidet hans anstrenger forholdet hans til hans kone - Lillian. Dessuten står McLaren også overfor et lignende problem når han finner seg selv forelsket i Eady, som ikke støtter hans kriminelle liv. McLaren forsøker uten hell å drepe Waingro, som deretter velger å forråde McLaren og resten av gjengen til politiet.
Austrolimnius
Utbredelse
Slekten er utbredt i tropene med tallrike arter i Australia og Sør-Amerika.
L.A. Takedown
Handling
Når Hanna og politiet ankommer området deres, og McLaren og mannskapet hans i en stor skuddveksling på åpen gate. De aller fleste av McLarens håndlangere blir drept. Etter så vidt klart å flykte, får McLaren en mulighet til å forlate Los Angeles og skape ett nyt liv sammen med Eady. Men McLaren bestemmer seg for å først ta hevn, for Waingros svik.
Austrolimnius
Systematisk inndeling
thumb|300px| Austrolimnius montanus, larve
Collyriinae
Collyriinae er en gruppe som hører til i den store familien darwinvepser blant parasittvepsene i ordenen vepser.
Levevis
De er parasitoider. Det ser ut til at gruppen har spesialisert seg på å snylte på egg og larver av familien halmvepser (Cephidae).
Mexico under Vinter-OL 2018
Mexico deltok med fire utøvere under Vinter-OL 2018 i Pyeongchang i Sør-Korea i perioden 9. – 25. februar 2018. Dette er tre flere enn i 2014.
Bretagne Classic 2016
Bretagne Classic 2016 var den 80. utgaven av Bretagne Classic.
Mexico under Vinter-OL 2018
Alpine grener
Mexico kvalifiserte én mannlig og én kvinnelig utøver i alpine grener.
Bretagne Classic 2016
To utbrytere holdt unna helt til mål, mens Alexander Kristoff vant spurten i hovedfeltet.
Mexico under Vinter-OL 2018
Langrenn
Mexico kvalifiserte én mannlig utøvere, dette er første gang siden 1992 at Mexico deltar i langrenn i OL.
Chelonariomorphus
Chelonariomorphus er en slekt av kamfølerbiller.
Levevis
De fleste artene lever i eller ved ferskvann. De voksne billene kan ofte finnes på vannplanter. Andre kjente habitater er råtten ved, løvstrø og inne i beverhytter. En del arter i underfamilien Ptilodactylinae er ikke knyttet til vann, men lever av sporer og hyfer av mikroskopiske sopper som de skraper fra død og levende vegetasjon. Noen arter har spredt seg over mye av jorden i drivhus.
Bajimuš Čuomasjávri
Bajimuš Čuomasjávri er en innsjø i Utsjok kommune i landskapet Lappland i Finland. Den ligger 244,2 meter over havet og har et areal på 0,96 km². Innsjøen har utløp til Čuomasjohka, som er en del av Polmakvassdraget.
Innsjøen ligger innenfor Kaldoaivi ødemarksområde.
Povel Resen
Povel Hanssøn Resen (1674–1725) var en norsk teolog og krigskomissær som huskes for sine bidrag til den tidlige kartlegginga av samenes kultur og religiøse forhold. Han gjorde i årene 1706–07 en reise i Nord-Norge og Nord-Sverige på oppdrag fra kong Frederik IV.
Han var født i Overhalla, hvor faren, onkelen og farfaren var prester. Etter at undersøkelsesreisen var gjennomført fikk han ikke noen prestestilling, men ble krigskommissær i Bergen. Her har han satt få spor etter seg i historiske kilder, men huskes fordi hans gravtale over oberstinne Maria Elizabeth Munthe fra 1723 er det eldste daterte trykk utgitt i Bergen.
Resen skrev i alt seks «relasjoner» eller rapporter til Kongen etter sin reise. To av dem, som antas å være de viktigste, er bevart. Den første i 1707 beskriver i hovedsak samenes religiøse praksis, og den manglende kirkelige betjeningen av dem. Allerede i oppdraget han fikk før avreise fra København var Resen bedt om å foreslå hvordan misjonen blant samene kunne drives: «Hand haver at giøre forslag, enten det shulde være bædre og tienligere at udshik-ke nogle Præster og ordinerede Persohner, som kunde underviße de vankyndige i deris Christendomb, eller og at anrætte nogle sholer dertill, og paa hvad maade det beqvemmeligst kunde shiee.» Resens anbefalinger ble raskt førende for den dansk-norske statens misjonsinnsats overfor samene, som fra 1716 ble drevet av Misjonskollegiet og Thomas von Westen. Selv om det ikke var hans egentlige oppdrag, gir Resens rapport også noen inntrykk av den førkristne samiske religionen.
Vanlig papegøyefisk
Vanlig papegøyefisk (Sparisoma cretense) er en fiskeart. Den er den eneste representanten for papegøyefiskene i europeiske farvann.
Den har store skjell på kroppen og deler av hodet. Snuten er konisk, og tennene er vokst sammen til et slags «nebb». Ryggfinnen har 8–9 piggstråler og 10 bløtstråler. Gattfinnen har 3 piggstråler og 9 bløtstråler. Vanlig lengde er 20–30 cm, og maksimal lengde er 50 cm.
Hannene er gråbrune eller purpurbrune og lysere på buken. Hunnene er karminrøde med en stor, brun eller indigo flekk bak på hodet og lengst fram på sidene. De har også en gul flekk på sporden. Begge kjønn har ofte langsgående striper med små, hvite flekker på sidene.
Vanlig papegøyefisk lever på stein- og sandgrunn i havet ned til 30 m. Den er en planteeter som blant annet beiter på kalkalger. Utbredelsen omfatter Middelhavet og det østlige Atlanterhavet fra Portugal til Senegal. Den finnes også ved Azorene, Madeira og Kanariøyene. Den er varmekjær og er ganske sjelden i de nordlige delene av Middelhavet.
Sparisoma cretense var tidligere den eneste papegøyefisken i Middelhavet, men Scarus ghobban har vandret inn gjennom Suezkanalen og er på 2000-tallet blitt funnet flere steder i det østlige Middelhavet.
Onopelmus
Onopelmus er en slekt av mudderbiller som lever i eller ved vann. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.
Utseende
Små til middelsstore, avlange, matt brune mudderbiller.
Levevis
Disse billene lever i eller ved vann. Det er bare de voksne individene av noen arter som er rent vannlevende, andre voksne og alle larver finner man gjerne i mudderet i vannkanten. Denne slekten utmerker seg ved at larvene er nokså rent landlevende. De artene som lever i vann kan ikke svømme, men kryper rundt på bunnen, under steiner eller på vannplanter. De trenger ikke komme opp til overflaten for å puste, men gassutvekslingen skjer gjennom plastronet på undersiden. Dette krever oksygenrikt vann og disse artene er derfor vanligvis å finne i kjølig, rennende vann med mye oksygen.
Utbredelse
Slekten er utbredt i den neotropiske økosonen (Peru, Brasil).
Bordtenniskameratene
Bordtenniskameratene er en TV-serie på VGTV med Morten Ramm, Erik Solbakken, Ole Soo og Jørgen Høst. Serien følger deres reise fra de begynner med organisert bordtennis og veien oppover i seriesystemet. Serien hadde premiere på VGTV i 2020. Det er publisert fire sesonger av Bordtenniskameratene.
I andre sesong finner Morten Ramm ut at de kan melde seg på i 4. divisjon selv om de ikke vant sin avdeling i 5. divisjon året før. Det feires med opprykksfest med resten av laget. Som oppkjøring besøker de gården til Olaf Tufte for å heve det fysiske nivået i laget. Etter en skuffende start på bordtennissesongen reiser de på treningsleir til London. Her trener de med en av de beste bordtennisspillerne i England og møter Martin Ødegaard og Sander Berge. På tross av treningsleiren havner de på sisteplass i sin avdeling i 4. divisjon.
I tredje sesong blir lagkaptein Morten Ramm kalt inn på teppet etter at laget har fått en klage på sin oppførsel under kampene i seriespillet. På grunn av sin dårlige plassering i høstsesongen skal Bordtenniskameratene denne sesongen spille i den dårligste avdelingen i 4. divisjon. Etter en trå start bestemmer Ramm at de må reise på treningsleir til Marbella. Heller ikke denne gangen gir treningsleiren noen effekt og Bordtenniskameratene havner nest sist i sin avdeling.
Hver episode av Bordtenniskameratene har i gjennomsnitt 57 tusen visninger og er en populær serie på VGTV. Serien ligger bak VG+, som betyr at man må ha eget abonnement for å se innholdet.
TV-serien ble nominert til «Årets karakterdrevne reality» på Se og Hørs Reality Awards 2022. Se og Hør kalte Bordtenniskameratene for «en seerfavoritt, der mange av karakterene byr på artige kommentarer og fabelaktig timing - bortsett fra på banen». Ole Soo ble nominert til prisen «Årets nykommer» på samme prisutdeling. Begrunnelsen for nominasjonen var «en fremragende innsats i Morten Ramms "Bordtenniskameratene"». Ole Soo og Morten Ramm krangler mye i Bordtenniskameratene, men de er også kjente for å være uenige i diskusjoner i VG-podcasten «Enkel servering».
Morten Ramm har selv anmeldt sin egen TV-serie til «en sterk 4'er» på sin egen Instagram. Han kaller Bordtenniskameratene for «en fantastisk realityserie om idrett, vennskap og fire unge aldrende guttegutter som smiler, ler og krangler seg opp fra femte til fjerdedivisjon i norsk bordtennis». Han sammenligner TV-serien til å være på høyde med Hellstrøm, Helt Harald og Kåss til Kvelds og innrømmer at «det er cocky, men gull» - og presiserer selvfølgelig at han selv er «blind på hele greia».
TV-serien har hatt premierefest på Cosmopolite Scene på Torshov i Oslo flere år på rad, der flere kjendiser har vært på gjestelisten, deriblant Einar Tørnquist og Else Kåss Furuseth. Eneste presse som har vært invitert til premierefesten har vært Sagene Avis, fordi kjendisene i TV-serien hevder de ikke er opptatt av å prate med VG, Dagbladet eller God Kveld Norge. Soo, Ramm, Høst og Solbakken har også gjort flere intervjuer med andre lokalaviser som f.eks Mitt Lørenskog.
Greenarus
Greenarus er en slekt av biller i delgruppen (underfamilien) nettrødvinger i familiegruppen rødvinger.
Investinor
Investinor AS er et norsk statlig investeringsselskap stiftet 21. februar 2008 med vedtektsfestet formål å bidra til økt verdiskapning gjennom å tilby risikovillig kapital til internasjonalt orienterte konkurransedyktige bedrifter, primært nyetableringer. Selskapet har 20 ansatte og hovedkontor i Trondheim.
Investinor forvalter 8 milliarder kroner og eies av den norske stat. Eierskapet forvaltes av Nærings- og fiskeridepartementet. Selskapet et medlem av Norsk Venturekapitalforening.
Kritikk fra riksrevisjonen
I 2022 avdekket Riksrevisjonen at Investinor sine direkteinvesteringer har hatt null avkastning i perioden 2008 til 2021 (13 år). I perioden fra 2008 til 2021 bevilget Stortinget 4,2 milliarder kroner til selskapet. Målet er å få høy avkastning på investeringene over tid, som så kan brukes til nye investeringer eller gi utbytte til staten. Investinor har selv mål om en årlig avkastning på ti prosent, men undersøkelsen fra Riksrevisjonen viste at selskapet har tapt totalt 46 millioner kroner i undersøkelsesperioden. Riksrevisjonen sin undersøkelse viste også at Investinor eier bedrifter lengre enn planlagt og at selv om oppstartbedrifter får økt kapitaltilgang, blir få av dem lønnsomme. Toppsjefen økte også lønnen med 13,4 prosent mellom 2018 og 2021. Terje Eidesmo har vært administrerende direktør siden 2019. Han hadde en lønnsøkning på over 1 million kroner til 4 millioner kroner fra 2020 til 2021.
Greenarus
Utbredelse
Gruppen er utbredt i Sørøst- og Øst-Asia og Nord-Amerika.
Natalia Stratulat
Natalia Stratulat (født 24. juli 1987 i Chișinău) er en moldovsk friidrettsutøver som konkurrerer i kulestøt, diskos og spydkast. Hennes fremste internasjonale meritt er gull i diskos ved Det europeiske småstatsmesterskapet i friidrett 2016 og gull i samme øvelse ved lag-EM i friidrett 2015, der Moldova deltok i third league.
Idrettskarriere
Moldova deltok i third league ved lag-EM i friidrett 2015, og Statulat vant der diskos med 55,08 meter. Hun deltok ved Europalekene 2015 i Baku, og vant også der diskos, med 55,08 meter. Ved Sommeruniversiaden 2015 kom hun på 7.-plass.
I august deltok hun ved Balkanmesterskapet i friidrett 2015, og fikk bronse i diskos, bak Hrisoúla Anagnostopoúlou og Veronika Domjan.
I mai deltok hun ved IAAF World Challenge Dakar 2016, der hun kom på 2.-plass i diskos, bak Hrisoúla Anagnostopoúlou.
Han vant diskos ved Det europeiske småstatsmesterskapet i friidrett 2016, foran Kristina Rakocevic og Androniki Lada. Hun deltok ved EM friidrett 2016, men gikk ikke videre fra kvalifiseringsrunden, der hun kastet 54,45 meter.
Ved Sommer-OL 2016 i Rio de Janeiro deltok hun i diskos, men kastet 53,27 i innledningsrunden, og gikk dermed ikke til finalen.
Breitbart News
Breitbart News Network (også kjent som Breitbart News, Breitbart eller Breitbart.com) er et amerikansk politisk nettsted grunnlagt i 2007 av kommentatoren og gründeren Andrew Breitbart (1969–2012). Nettstedet ligger forholdsvis langt til høyre og flere kommentatorer har omtalt det som høyreekstremt. De har også et daglig radioprogram, Breitbart News Daily.
Steve Bannon har også bakgrunn fra nettstedet og tok over ledelsen etter at grunnleggeren døde i 2012.
Breitbart har hovedkontor i Los Angeles i California, med kontorer i Texas, London og Jerusalem. Bannon fungerer som styreleder, med Alexander Marlow som sjefsredaktør.
I oktober 2018 ble Breitbart svartelistet som kilde for faktaopplysninger i Wikipedia. Redaktør Alex Marlow sa i en kommentar at «Wikipedia har alltid og vil alltid være fake news, og de vet det. De tror fakta er underlagt en demokratisk prosess, og de eneste som har stemmerett, er venstresiden i sin boble som redigerer Wikipedia. Mobben kan ikke bestemme hva som er 'sant eller falskt'. Til og med i akademiske sirkler vet man dette, og dette er årsaken til at Wikipedia ikke blir godtatt i de fleste klasserom».
Legionnaire
Legionnaire er en amerikansk dramakrigsfilm fra 1998 regissert av Peter MacDonald.
Jean-Claude Van Damme spiller hovedrollen som en bokser på 1920-tallet som vinner en kamp etter å ha blitt ansatt av gangstere for å tape kampen. Han flykter deretter, for å bli med i den franske fremmedlegionen. Rollebesetningen inkluderer Adewale Akinnuoye-Agbaje, Daniel Caltagirone, Nicholas Farrell og Steven Berkoff. Filmen ble filmet i Tanger og Ouarzazate, Marokko.
Handlingsreferat
Alain Lefèvre (spilt av Jean-Claude Van Damme) er en fransk bokser fra Marseille, Frankrike i 1925. Lucien Galgani (spilt av Jim Carter) er en gangster som forsøker å tvinge ham til å tape en viktig boksekamp. Galganis kjæreste Katrina (spilt av Ana Sofrenović) var Alains tidligere forlovede, som han forlot på bryllupsdagen deres. Men Katrina tilgir Alain, og de to legger en plan om å stikke av til USA sammen. Men kort tid før de skal flykte blir Alains bror myrdet, og Katrina blir tatt til fange av Galganis håndlangere. Alain skyter og dreper Galganis bror. Desperat etter en ny flukt-mulighet, velger Alain å melde seg til den franske fremmedlegionen. Han blir kort tid senere sendt til Nord-Afrika som legionær sammen med flere andre legionærer, for å forsvare Marokko mot et opprør av Rif-krigere - ledet av Abd el-Krim.
I mellomtiden har Galgani også sendt noen av hans innlede kjeltringer inn i Legionen for å finne igjen Alain, og få hevn over den døde broren sin. Mackintosh avslører at han egentlig var blitt sendt for å drepe Alain, fordi hans egen far har store problemer med spillegjeld. Men før Mackintosh rekker å gjennomføre planene sine, blir de angrepet av opprørere. Luther blir sendt på et farlig oppdrag for å infiltrere de innfødtes leir. Alain, som vet at dette vil være selvmord, krever å være med. Men han blir beordret til å la være. Før han går, gir Luther ham munnspillet sitt som et symbol på vennskap.
Wellington (Tamil Nadu)
Wellington er en by i Nilgiris i Sørindia. Byen er kjent for sitt militærakademi og for en stasjon på Nilgiris Mountain Railway. Byen som ligger på 1 820 moh, har vel 20 000 innbyggere og også kjent for å huse et av Sør-Indias fremste militære hospital
Legionnaire
Handlingsreferat
I det en av Galganis kjeltringer er i ferd med å drepe Alain, blir han skutt av Mackintosh - som angrende avslører at Katrina har klart å stikke av fra Galgani og reist til USA, slik hun alltid har ønsket seg. Til slutt er det bare Alain som fremdeles er i live etter konflikten mot opprørerne.
Bolborhombus
Bolborhombus er en slekt av biller som hører til gruppen skarabider (Scarabaeoidea).
Utseende
Middelsstore (ca. 10-13 millimeter), brede og hvelvede, brunrøde, glatte og blanke tordivler. Disse artene har ikke horn eller knøler på hode og pronotum. Pronotum har en buet tverr-list bak hodet. De hvelvede dekkvingene har fine punktstriper, men ingen tverr-list ved roten. Beina er kraftige gravebein.
Utbredelse
Slekten er utbredt i det sørlige USA og Mexico.
Evje kino
Evje kino var en kino i Evje kommune. Den ble etablert i 1922, etter at kommunen hadde fått tilskudd fra staten til kinodrift. Evje kinos storhetstid var i etterkrigstiden.
På 2000-tallet åpnet en ny kino i Evje, Evjemoen kino, inne på området etter den nedlagte militærleiren, Evjemoen.
Samlingspunkt
Kinoen ble også brukt til andre tilstelninger og var et velkjent samlingspunkt i bygda. Lokalet ble brukt til både dans og konserter.
Brann
I 2013 ble den nå nedlagte Evje kino påtent. Den gamle kinobygningen ble senere revet.
Liste over medaljevinnere under Vinter-OL 2014
Liste over medaljevinnere under Vinter-OL 2014 inneholder alle 507 utøvere som tok medalje under Vinter-OL 2014 i Sotsji i Russland fra 7. til 23. februar 2014. Det ble konkurrert i totalt 98 øvelser i 15 forskjellige idrettsgrener, med ett gull, ett sølv og én bronse utdelt i hver av de 98 øvelsene. Ved to anledninger, i super-G for menn og utfor for kvinner, ble det delt ut to medaljer av samme sort på grunn av samme tid. I dette OL var det ingen nasjoner som tok medalje for første gang, men briten Jenny Jones vant Storbritannias første medalje på snø noensinne, da hun tok bronse i kvinnenes slopestyle.
Menn
To bronsemedaljer, en til Canada og en til USA ble utdelt i super-G på grunn av samme tid.
Kvinner
To gullmedaljer, en til Slovenia og en til Sveits ble utdelt i utfor på grunn samme tid. Ingen sølvmedalje ble utdelt i denne øvelsen.
Hans Andreasen
Hans Andreasen (født 5. juni 1912 i København) er en dansk journalist og forfatter av reiseskildringer som på 1950-tallet utga flere slike i Norge.
Han ble i 1945 gift med malerstudenten Cecilia Hamsun (1917–85) i det andre av hennes fire ekteskap, og således svigersønn av det kjente paret Knut Hamsun (1859–1952) og Marie Hamsun (1881–1969). Alle utgivelsene var på Nasjonalforlaget som Ernst G. Mortensen hadde etablert i 1928. Andreasen hadde som ung vært dekksgutt på skip som reiste til Sør-Amerika. Han var også kronikør i avisene Politiken, Socialdemokraten og Aftenposten. Hans første bok utkom i 1945 på dansk og på et dansk forlag, på norsk og et norsk forlag først i 1950.
Jaak Madison
Jaak Madison (født 1991) er en estisk politiker, som representerer Det estiske konservative folkepartiet (EKRE). Han er medlem av Europaparlamentet fra 2019 og tilhører parlamentsgruppen Identitet og demokrati (ID).
Madison ble uteksaminert fra det juridiske fakultet ved Universitetet i Tartu i 2023 med en bachelorgrad i juss.
Han vokste opp i Albu kommune. Han har vært kommunepolitiker i både Albu og Viljandi by. Fra 2015 til 2019 var han medlem av Estlands riksdag og europautvalget. I 2019 ble han medlem av Europaparlamentet og parlamentets utenrikskomité. Madison har et nasjonalt utsyn; han ønsker å begrense EU-samarbeidet til økonomi og handel mellom suverene stater.
Madison gikk estisk- og svenskspråklig gymnas i Noarootsi (Nuckö) i det vestlige Estland, og han hadde et opphold ved den svenskspråklige kristne folkehøyskolen i Hangö i Finland. Han har senere studert handelsfag, statsvitenskap og jus, uten å ta noen grad.
Gunna
Gunna er et sjeldent dansk, svensk og færøysk kvinnenavn med norrøn opprinnelse.
Etymologi
Gunna har opprinnelse som en norrøn kjæleform av navn basert på navneleddet gunn, dannet av gunnr, «kamp». Gunna kan også være en norrøn kjæleform av Guðrún, dannet av guð, «gud», og rún, «skjult kunnskap».
Utbredelse
Gunna er kjent brukt i ti runeinnskrifter fra vikingtiden, så navnet var antakelig vanlig i Norden på den tiden. Gunna er kjent brukt i Norge fra ca 1330, og var et vanlig navn i Norge i middelalderen. Over 10 forskjellige personer med navnet er nevnt i Regesta Norvegica. Navnet var mest brukt på Østlandet.
I nyere tid er Gunna kjent brukt i Danmark fra 1800-tallet og Sverige fra 1901. I Danmark var navnet mest brukt i 1930- og 1940-årene.
Gunna er i dag lite utbredt. Det er mest brukt på Færøyene og i Danmark, men er sjeldne også der.
Kjente personer med navnet
Personene i listen er ordnet kronologisk etter fødselsår.
Marokko under Vinter-OL 2018
Marokko deltok under Vinter-OL 2018 i Pyeongchang i Sør-Korea i perioden 9. – 25. februar 2018.
Montenegro under Vinter-OL 2018
Montenegro deltok under Vinter-OL 2018 i Pyeongchang i Sør-Korea i perioden 9. – 25. februar 2018.
Paisios Dimitriadis
Paisios Dimitriadis (født 16. juli 1997) er en kypriotisk friidrettsutøver som konkurrerer i sprintløp. Hans fremste internasjonale meritt er gull på 100 meter ved Det europeiske småstatsmesterskapet i friidrett 2018.
Idrettskarriere
Dimitriadis deltok ved junior-VM i friidrett 2014 i Eugene i USA. På 200 meter satte han personlig rekord i innledningsheatet, med 21,47 sekunder, men gikk ikke videre til semifinalene.
Ved balkanmesterskapet i friidrett for ungdom 2014 vant han 400 meter, med ny personlig rekord på 48,77 sekunder.
Ved De europeiske småstatslekene 2015 kom han på 2.-plass på 200 meter, bak Kevin Moore fra Malta. Dimitriadis løp her på 21,75 sekunder.
Han vant to medaljer ved Det europeiske småstatsmesterskapet i friidrett 2016. Individuelt kom han på 2.-plass på 100 meter, bak islandske Ari Bragi Karason. Kypros fikk også sølv på 1000 meter medleystafett. Han løp også 200 meter, der han kom på 4.-plass.
Han vant 200 meter ved det kypriotiske mesterskapet i friidrett i juni 2016, der han løp på 21,53. Han vant også 100 meter med tiden 10,62.
Han deltok igjen ved De europeiske småstatslekene 2017, som ble arrangert i Serravalle i San Marino. Der vant han 100 meter, og fikk sølv på 200 meter, bak Kolbeinn Höður Gunnarsson fra Island. Han satte ny personlig rekord på 200 meter med 21,33 sekunder. I tillegg fikk Kypros sølv på 4 x 100 meter stafett, bak Island.
Electropteron
Utseende
Hannen var en liten (ca. 3,5 millimeter), avlang rødvinge med antenner, hode og dekkvinger svarte, pronotum og bein oransjerøde. Hodet hadde ganske store, utstående fasettøyne. Antennenes tre ytterste ledd dannet en avlang klubbe.
Paisios Dimitriadis
Idrettskarriere
I Det europeiske småstatsmesterskapet i friidrett 2018 vant han 100 meter, og fikk sølv på 200 meter bak Kolbeinn Höður Gunnarsson. Kypros fullførte ikke 1000 meter medleystafett. Under det kypriotiske mesterskapet i friidrett 2018 vant han 200 meter, og han fikk sølv på 100 meter. I juni deltok han i Middelhavslekene 2018, og kom der på sjuendeplass på 200 meter, men han nådde ikke finalen på 100 meter. Han deltok i Balkanmesterskapet i friidrett 2018, der han kom på femteplass på 200 meter. Han representerte Kypros under EM i friidrett 2018, men ble der slått ut i forsøksheatet på 200 meter.
Electropteron
Levevis
De voksne hannene er dagaktive og treffes gjerne på blomster, der de spiser nektar og pollen. De voksne hunnene er neoteniske, det vil si at de er larvelignende også i det voksne stadiet. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.
Utbredelse
Arten er beskrevet fra dominikansk rav, dette stammer fra Miocen-perioden.
Paisios Dimitriadis
Idrettskarriere
Han konkurrerte ikke i 2019 og 2020, men deltok igjen i det kypriotiske mesterskapet i friidrett 2021, der han kom på femteplass på 200 meter.
Nipponeubria
Nipponeubria er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede.
Utseende
Små til middelsstore, bredt ovale, nokså flate, svarte biller. Kroppen er lite sklerotisert (myk) og de voksne dyrene er temmelig skjøre. Antennene er ganske lange og sagtakkede eller kamformede. Hodet er ganske lite og gjerne ikke synlig ovenfra. Fasettøynene er utstående, med fine fasetter, uten hår. Antennene er 11-leddete og når minst til midten av brystskjoldet, hos noen arter er de lengre enn kroppen. De fleste av leddene har et side-utskudd slik at antennen blir mer eller mindre sagtakket eller kamformet. Brystskjoldet (pronotum) er ganske lite og kort, sterkt tilsmalnet framover. Dekkvingene er brede og flate, ofte med dype punktstriper. Beina er slanke, føttene er tynne og fem-leddete. Larvene ("water pennies") er flate med ovalt omriss. Oversiden er fullstendig dekket av brede, overlappende ryggplater, glatt og jevn. På undersiden sitter tre par kraftige bein. Bakkroppen har en del lange hår.
Levevis
Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.
Utbredelse
Arten er utbredt i Japan.
Isbaderen
Isbaderen er en roman av forfatteren Kjell Ola Dahl. Boka er den åttende romanen i Dahls serie om politimannen Gunnarstranda. Boka representerer på ett vis et skifte i og med at Gunnarstranda i denne boka har fått ny kompanjong – Lena Stigersand. Hans tidligere makker, Frank Frølich, er suspendert fra tjeneste. Frølich har bare en mindre rolle i denne romanen. Isbaderen handler om to kriminalmysterier som viser seg å henge sammen og finner sin enhetlige løsning. Både Gunnarstranda og Stigersand har synsvinkelen i romanen. Men Lena Stigersand må regnes som bokens hovedperson fordi romanen både åpner og slutter fra hennes perspektiv. Dessuten finner Lena ut tidlig i fortellingen at hun har en alvorlig sykdom.
Isbaderen foregår i de siste ti dagene før julaften 2010, i tiden 14.-24. desember. Det er kald vinter og hektisk julehandel i Oslo.
Romanen handler om oppklaringen av forbrytelser. Fortellingen kretser samtidig om etiske gråsoner for innsatsområder til Statens pensjonsfond, om forholdet mellom rike land og fattige land når det gjelder tilgang på naturressurser, om samrøre mellom politikk og journalistikk i Norge, samt moralske spørsmål knyttet til det å krysse etiske grenser for å nå personlige mål.
Handling
Fortellingen åpner med at det heises opp et lik fra vannet utenfor Utstikker II på Honnørbrygga i Oslo. Lena Stigersand ankommer i bil sammen med politibetjenten Emil Yttergjerde. Lena finner den dødes identitet på hans bankkort. Hans navn er Sveinung Adeler.
Når hun forlater åstedet blir hun snakket til av en journalist, Steffen Gjerstad, som jobber i Dagens Næringsliv.
Lena reiser fra åstedet og tar seg inn i den dødes leilighet. Utenfor møter hun journalisten igjen. De har en fin kommunikasjon sammen. Det er tydelig at de liker hverandre. Journalisten forteller at han har kunnskap om den dødes arbeidsområde. Adeler jobbet i Statens pensjonsfond – Utland, Oljefondet.
Samtidig får Gunnarstranda i oppdrag å undersøke en påkjørsel på T-banen. En kvinne er død. Han går i tunellen sammen med folk fra Ruter. Hans konklusjon er at dødsfallet er mistenkelig. Senere må han konkludere at noen skjøv kvinnen foran T-banetoget med vilje.
Lena Stigersand treffer Steffen Gjerstad på en bar. De snakker om Adeler og hans arbeidsområde i oljefondets Etikkråd. Steffen blir med henne hjem etterpå.
Lena finner ut at Sveinung Adeler var i en middag med en Stortingsrepresentant kvelden før han druknet på Rådhusbrygga. Siden oppsøker hun den kvinnelige Stortingsrepresentanten. Men denne nekter for å kjenne til den døde. Dette til tross fro at betjeningen der Adeler spiste kvelden før han døde, bekrefter at stortingsrepresentanten var med i middagen. Betjeningen kan dessuten fortelle at en tredje, ukjent mannsperson var til stede.
Lena oppdager at en bil følger etter henne. Når hun undersøker hvem som eier bilen, får hun ordre fra Politiets sikkerhetstjeneste om å ligge unna alt som har med bilen og eieren å gjøre. Når hun senere neglisjerer denne ordren blir hun utsatt for et drapsforsøk.
Patologenes konklusjon er at Adeler ble drept. Dermed har Gunnarstranda og Lena Stigersand to drap de må hanskes med. Gunnarstranda avklarer at de to sakene henger sammen. Samtidig opplever Lena at Steffen Gjerstad lyver og tier med ting han vet. Han er ikke den eneste. Politikeren på Stortinget lyver også. Samtidig opplever Lena at noen ønsker livet av henne.
Saken finner sin løsning først når Lena og Gunnarstranda forener kreftene. Det viser seg at saken har forgreninger til internasjonal politikk og terrornettverket Al-Shabaab i Somalia.
Hardcore Henry
Hardcore Henry (Хардкор; også kjent som Hardcore i noen land) er en 2015-science fiction actionfilm skrevet, co-produsert og regissert av Ilja Najsjuller, og produsert av Timur Bekmambetov, Najsjuller, Inga Vainshtein Smith og Jekaterina Kononenko. Filmen ble skutt nesten utelukkende fra et første-person perspektiv.
Handlingsreferat
En mann våkner i et laboratorium om bord på et luftskip. En forsker, Estelle, forteller ham at han heter Henry. Hun er hans kone, og han har blitt gjenopplivet fra en ulykke som etterlot ham med Hukommelsestap og stumhet. Hans manglende lemmer blir erstattet med cybernetiske proteser. Men leiesoldater ledet av Akan raider skipet, før hun kan erstatte Henrys stemme.
Produksjon
Hardcore Henry ble filmet med GoPro-kameraer montert på en spesiallaget maske designet av Sergey Valyaev, kalt «Adventure Mask», og stabiliseringsystemer som enten bruker elektronikk eller magneter. Disse ble skapt av filmdirektør for fotografering, Vsevolod Kaptur. Opptakene fra GoPro-kameraene ble redigert for å redigere hundrevis av filmklipp for å lage en sammenhengende spillefilm.
Nøkksætra
Nøkksætra er ei ubetjent turisthytte i Vågan kommune i Nordland. Hytta ligger på østsida av Austre Nøkkvatnet, ca. 250 moh. Den har 6 sengeplasser i 1. etasje og 10 på hemsen. Nøkksætra er eid av Lofoten Turlag og ble åpnet 16. juni 2012. Fra Svolvær er det ca. 1,5 times gange opp til hytta.
Monaco under Vinter-OL 2018
Monaco deltok med fire utøvere under Vinter-OL 2018 i Pyeongchang i Sør-Korea i perioden 9. – 25. februar 2018.
30px|Alpine grener Alpine grener
Monaco kvalifiserte to utøvere, en mann og en kvinne.
30px|Bobsleigh Bobsleigh
Basert på plasseringen i Verdenscupen i bobsleigh 2017/18 kvalifiserte Monaco én kjelke.
* – Fører av kjelken
- Mahmoud Al-Abood var reserve.